Stormarn

Stormarn er en administrativt krets (Kreis) i den tyske delstaten Schleswig-Holstein, mellom byene Hamburg og Lübeck.

Historie 

Til omkring år 600 var Stormarn befolket av saksere, idet østgrensen mot Hertugdømmet Lauenburg nogenlunde tilsvarte østgrensen for den historiske grensen mellom saksere og vendere. Omkring år 810 oppførte Karl den store Limes Saxoniae (også kaldt Sachsenwall) gjennom Stormarn. I 1111 fikk greve Adolf af Schauenburg Holsten, Wagrien og Stormarn som len, noe som betydde at det daværende Stormarn fikk en udvidelse mot vest. I 1322 ble elven Alster fastsatt som vestgrense for Stormarn etter fredsavtalen i Oldesloe.

Under dansk styre 
I 1762 kom amtene Reinfeld og Rethwisch inn under dansk styre, og  i 1773 kom de tidligere stormarniske amtene Trittau (ikke identisk med det nåværende amtet Trittau), Reinbek og Tremsbüttel under dansk styre.

Under tysk styre 
I 1867 ble Slesvig-Holsten avstått til Preussen etter den andre slesvigske krig.  I Schleswig-Holstein ble det da oprettet 19 landkretser og en bykrets. Stormarn utgjorde en av disse kretsene. Den ble skapt ved sammenslåing av de tidligere amtene Reinbek, Reinfeld, Rethwisch, Tremsbüttel og Trittau, byen Bad Oldesloe, de amtsfrie områder Wandsbek og Reinfeld, 17 adelige gods samt en rekke tidligere enklaver, som hadde tilhørt Lübek. Forvaltningssenteret ble Reinbek. Kretsen (tysk: Das Kreisgebiet) ble inndelt i fire kirkelige fogderier (tysk: Kirchspielvogteien). De adelige godser ble omformet til Gutsbezirke. Fra 1867 til 1873 var slottet Reinbek hovedsete for kredsforvaltningen, fra 1873 ble Wandsbek hovedsete for kredsforvaltningen.

I 1889 ble det gjennomført en kommunalordning som skapte en ny kretsinndeling:  i stedet for de kirkelige fogderier ble det opprettet 26 amtsbezirke, inndelte i 127 landkommuner (tysk: Landgemeinden), men man opretholdt de 21 Gutsbezirke, byen Oldesloe samt  Wandsbek og Reinfeld som amtsfrie enheter.

I 1923 opprettet det tyske kommunistiske parti under opprøret den 23. oktober 1923 en „Sovjetrepublikken Stormarn“, den ble allerede neste dag nedkjempet av soldater fra Lübeck.

I 1937 mistet Stormarn omtrent halvparten av innbyggerne, da 12 av Hamburgs omegnskommuner (herunder Rahlstedt, Billstedt og Lohbrügge) ble overført Hamburg, mens kommunen Großhansdorf/Schmalenbeck ble overført andre veien. Hovedsete for kretsforvaltningen var Stormarnhaus i Wandsbek. I 1943 måtte forvaltningen som følge av krigen flyttes fra Wandsbek til Bad Oldesloe.

Etter 2. verdenskrig, i 1948 (under den britiske okkupasjonen) erstattet den britiske militærforvaltning kretsordningen med amter. I 1949 ble Bad Oldesloe hovedsete for kretsforvaltningen. I 1951 fikk kretsdagen Stormarn den første kvinnelige kretspresident i Schleswig-Holstein da Erika Keck ble valgt.

Geografi 
Elven Trave renner gjennom distriktet før den renner inn i lübek. I den sørlige delen av Stormarn finner vi de østligste delene av Hamburg.

Våpenskjold 
Våpenskjoldet til Stormarn er en hvit svane med en krone rundt halsen på rød bakgrunn. Våpenskjoldet stammer tilbake til middelalderen. Stormarns våpen inngikk fra 1496 – 1972 i det danske kongehus' våpen.

Administrativ inndeling
Stormarn omfatter 55 kommuner (Gemeinde). Flertallet av kommunene er organisert i Amt, mens de 10 folkerikeste er såkalt amtsfrie og står direkte under distriktet.

Amt med tilhørende kommuner (* = med amtsforvaltningen)

Referanser

Eksterne lenker 
 

Kretser i Schleswig-Holstein
Etableringer i 1867